ms en ms en ms id id ms ms ms id id id ms ms en id id ms ms id id ms id ms ms ms en
Tragedi kepala air: Mangsa berjalan di kawasan cetek sebelum dihanyutkan
December 5, 2020 11:56 am
Miri: Anggota Pasukan Gerakan Am (PGA) dan seorang lagi polis bantuan yang maut selepas dihanyutkan dalam tragedi kepala air di Ulu Baram pada Khamis lalu, sedang melakukan rondaan rutin di kawasan Saluran Paip Gas Sabah-Sarawak (SSGP).
Menurut Pesuruhjaya Polis Sarawak Datuk Aidi Ismail, mangsa adalah Sarjan Simon Laja, 47, dari Batalion 12 PGA Miri dan anggota polis bantuan dikenali sebagai Sarjan Kemiang.
Simon mengetuai tiga anggota polis bantuan SSGP Kem Layun dan tiga pekerja Syarikat Samling Timber Sdn Bhd dalam satu rondaan di sepanjang Sungai Melana, Long Kerangan di Baram ketika kejadian itu berlaku pada 6 petang.
“Mereka sedang berjalan dalam sungai yang cetek apabila mereka dihanyutkan kepala air yang berlaku secara tiba-tiba.
“Lima daripada mereka berjaya menyelamatkan diri kecuali Sarjan Simon dan Sarjan Kemiang yang didapati hilang selepas itu,” kata Aidi dalam kenyataan di sini.
Aidi berkata, satu pasukan mencari dan menyelamat terdiri daripada tujuh anggota PGA dan 27 pekerja Samling digerakkan selepas itu.
Mayat Simon ditemukan kira-kira 2 petang semalam, manakala mayat Kemiang ditemukan pada 2.30 petang pada jarak satu kilometer dari lokasi penemuan mangsa pertama.
Kedua-dua jasad kemudiannya dibawa ke Klinik Kesihatan Long Lama sebelum dibawa ke Hospital Miri untuk tindakan lanjut, katanya.
Untuk rekod, Syarikat Samling Timber Sdn Bhd dianugerahkan kontrak oleh Petronas untuk menjalankan kerja-kerja penyelenggaraan sivil di SSGP pada 28 Januari tahun lalu.
Projek SSGP adalah saluran paip gas asli sepanjang 512 kilometer dan berdiameter 91.4 sentimeter (cm) yang menghubungkan Terminal Minyak dan Gas Sabah (SOGT) di Kimanis ke Kompleks LNG Petronas di Bintulu, Sarawak dan adalah sebahagian Projek Minyak dan Gas Bersepadu Sabah-Sarawak (SSIOGP).
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Blogger ikrar terus bongkar ‘kemungkaran politik’ Zahid
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
Kebenaran PAS yang berubah-ubah
© 2020 puteradaily.com. All rights reserved.